ತಾರಾ ರಾಜಕುಮಾರ್

ತಾರಾ ರಾಜ್‌ಕುಮಾರ್ ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ ಮತ್ತು ನೃತ್ಯ ಶಿಕ್ಷಕಿ. ಅವರು ಕಥಕ್ಕಳಿ ಮತ್ತು ಮೋಹಿನಿಯಾಟ್ಟಂನಂತಹ ಭಾರತೀಯ ಶಾಸ್ತ್ರೀಯ ನೃತ್ಯಗಳಲ್ಲಿ ಪ್ರಮುಖರಾಗಿದ್ದಾರೆ. ೨೦೦೯ರಲ್ಲಿ, ಅವರಿಗೆ ಮೆಡಲ್ ಆಫ್ ದಿ ಆರ್ಡರ್ ಆಫ್ ಆಸ್ಟ್ರೇಲಿಯಾ ನೀಡಲಾಯಿತು. ಅವರು ವಿಕ್ಟೋರಿಯನ್ ಆನರ್ ರೋಲ್ ಆಫ್ ವುಮೆನ್ ಮತ್ತು ವಿಕ್ಟೋರಿಯನ್ ಸ್ವಯಂಸೇವಕ ಪ್ರಶಸ್ತಿ ಸೇರಿದಂತೆ ಅನೇಕ ಇತರ ಪ್ರಶಸ್ತಿಗಳನ್ನು ಪಡೆದಿದ್ದಾರೆ.

ಜೀವನಚರಿತ್ರೆ 
ತಾರಾ ಕೇರಳದ ಎರ್ನಾಕುಲಂನಲ್ಲಿ ಕೇರಳ ಕಲಾಮಂಡಲಂನ ಮಾಜಿ ಅಧ್ಯಕ್ಷ ಟಿಎಂಬಿ ನೆಡುಂಗಡಿಯವರ ಮಗಳಾಗಿ ಜನಿಸಿದರು. ಟಿಎಂಬಿ ನೆಡುಂಗಡಿಯವರು  ಮಲಯಾಳಂನ ಮೊದಲ ಕಾದಂಬರಿಯಾದ ಕುಂಡಲತೆಯ ಲೇಖಕ ಅಪ್ಪು ನೆಡುಂಗಡಿಯವರ ಮೊಮ್ಮಗ.  ಚಿಕ್ಕ ವಯಸ್ಸಿನಿಂದಲೇ ಭಾರತೀಯ ಶಾಸ್ತ್ರೀಯ ನೃತ್ಯಗಳತ್ತ ಆಕರ್ಷಿತರಾದ ಅವರು ನಾಲ್ಕನೇ ವಯಸ್ಸಿನಲ್ಲಿ ಕಥಕ್ಕಳಿ ಕಲಿಯಲು ಪ್ರಾರಂಭಿಸಿದರು.  ಅವರ  ತಂದೆ ಭಾರತೀಯ ಸೈನ್ಯದಲ್ಲಿದ್ದ ಕಾರಣ ತನ್ನ ಯೌವನದಲ್ಲಿ ಅವರು  ಭಾರತದ ಅನೇಕ ಸ್ಥಳಗಳಲ್ಲಿ ವಾಸಿಸಬೇಕಾಯಿತ್ತು.  ಬೊಂಬಾಯಿಯಲ್ಲಿ ಕಥಕ್ಕಳಿ ಕಲಿಯಲು ಆರಂಭಿಸಿದರೂ ಚಿಕ್ಕವರಿದ್ದಾಗ ಕೊಚ್ಚಿಯ ಮೊಲೇರಿ ನಂಬೂತಿರಿಯವರಿಂದ ಉತ್ತಮ ತರಬೇತಿ ಪಡೆದರು   ದೆಹಲಿಯಲ್ಲಿದ್ದಾಗ, ಅವರು ಕಥಕ್ಕಳಿ ಇಂಟರ್ನ್ಯಾಷನಲ್ ಸೆಂಟರ್ ಫಾರ್ ಕಥಕ್ಕಳಿ (ಐ‌ಸಿ‌ಕೆ) ನಲ್ಲಿ ಗುರು ಪುನ್ನತ್ತೂರು ಮಾಧವ ಪಣಿಕ್ಕರ್ ಅವರ ಬಳಿ ಕಥಕ್ಕಳಿ ಅಧ್ಯಯನ ಮಾಡಿದರು.  ಮೂರು ದಂತಕಥೆಗಳಾದ ಕಲಾಮಂಡಲಂ ಕೃಷ್ಣನ್ ನಾಯರ್, ಕಲ್ಯಾಣಿಕುಟ್ಟಿ ಅಮ್ಮ ಮತ್ತು ಮಣಿ ಮಾಧವ ಚಾಕ್ಯಾರ್ ಅವರ ಶಿಷ್ಯೆ ತಾರಾ ಶಾಲೆಯಲ್ಲಿದ್ದಾಗಲೇ ಶಾಸ್ತ್ರೀಯ ನೃತ್ಯವನ್ನು ಮಾಡಲು ಪ್ರಾರಂಭಿಸಿದರು.  ದೆಹಲಿಯಲ್ಲಿದ್ದಾಗ, ಅವರು ಗುರು ಸುರೇಂದ್ರ ನಾಥ್ ಜೆನಾ ಅವರಿಂದ ಒಡಿಸ್ಸಿಯಲ್ಲಿ ತರಬೇತಿ ಪಡೆದರು. 

ವಿಜ್ಞಾನಿ ಡಾ. ರಾಜ್‌ಕುಮಾರ್ ಅವರೊಂದಿಗೆ  ವಿವಾಹವಾದ  ನಂತರ, ಅವರು ಮೊದಲು ಯುಕೆಗೆ ಮತ್ತು ನಂತರ ಆಸ್ಟ್ರೇಲಿಯಾಕ್ಕೆ ಹೋದರು.  ಅವರು ಈಗ ಮೆಲ್ಬೋರ್ನ್‌ನಲ್ಲಿ ವಾಸಿಸುತ್ತಿದ್ದಾರೆ.

ವೃತ್ತಿ 
ತಾರಾ ಅವರ ವೃತ್ತಿಜೀವನದಲ್ಲಿ ಭಾರತ, ಯುನೈಟೆಡ್ ಕಿಂಗ್‌ಡಮ್, ಯುರೋಪ್ ಮತ್ತು ಆಸ್ಟ್ರೇಲಿಯಾದಲ್ಲಿ ಭಾರತೀಯ ಶಾಸ್ತ್ರೀಯ ನೃತ್ಯವನ್ನು ಪ್ರದರ್ಶಿಸಿದ್ದಾರೆ ಮತ್ತು  ಕಲಿಸಿದ್ದಾರೆ.  ಅವರು ಲಂಡನ್‌ನ ಸೌತ್ ಬ್ಯಾಂಕ್, ಸಿಡ್ನಿಯ ಒಪೇರಾ ಹೌಸ್ ಮತ್ತು ಮೆಲ್ಬೋರ್ನ್‌ನ ವಿಕ್ಟೋರಿಯನ್ ಆರ್ಟ್ಸ್ ಸೆಂಟರ್‌ನಂತಹ ಪ್ರಸಿದ್ಧ ಚಿತ್ರಮಂದಿರಗಳಲ್ಲಿ ಪ್ರದರ್ಶನ ನೀಡಿದ್ದಾರೆ.

ಇಂಗ್ಲೆಂಡಿನಲ್ಲಿದ್ದಾಗ, ಅವರು ಅಕಾಡೆಮಿಯನ್ನು ಸ್ಥಾಪಿಸಿದರು (ಈಗ ಅಕಾಡೆಮಿ ಆಫ್ ಇಂಡಿಯನ್ ಡ್ಯಾನ್ಸ್ ಎಂದು ಕರೆಯುತ್ತಾರೆ), ಇದು ಇಂಗ್ಲೆಂಡ್‌ನಲ್ಲಿ ಇಂದಿಗೂ (೨೦೨೩ ರಂತೆ) ನಡೆಯುತ್ತಿರುವ ಶಾಸ್ತ್ರೀಯ ನೃತ್ಯ ಕೇಂದ್ರವಾಗಿದೆ.   ಬ್ರಿಟಿಷ್ ಸರ್ಕಾರದಿಂದ ಸಹಾಯ  ನಿಧಿಯೊಂದಿಗೆ, ಅವರು ನ್ಯಾಷನಲ್ ಅಕಾಡೆಮಿ ಆಫ್ ಇಂಡಿಯನ್ ಡ್ಯಾನ್ಸ್ ಅನ್ನು ಸ್ಥಾಪಿಸಿದರು, ಇದನ್ನು ನಂತರ ೧೯೭೯ ರಲ್ಲಿ ಲಂಡನ್‌ನಲ್ಲಿ ದಕ್ಷಿಣ ಏಷ್ಯಾದ ನೃತ್ಯ ಅಕಾಡೆಮಿ ಎಂದು ಮರುನಾಮಕರಣ ಮಾಡಲಾಯಿತು  .

ತಾರಾ ರಾಜ್‌ಕುಮಾರ್ ೧೯೮೩ ರಲ್ಲಿ ಆಸ್ಟ್ರೇಲಿಯಾಕ್ಕೆ ವಲಸೆ ಬಂದರು ಮತ್ತು ಭಾರತೀಯ ಶಾಸ್ತ್ರೀಯ ನೃತ್ಯವನ್ನು ಕಲಿಸಲು ಮೆಲ್ಬೋರ್ನ್‌ನಲ್ಲಿ ನಾಟ್ಯ ಸುಧಾ ಶಾಲೆ ಮತ್ತು ನಾಟ್ಯ ಸುಧಾ ಡ್ಯಾನ್ಸ್ ಕಂಪನಿಯನ್ನು ಸ್ಥಾಪಿಸಿದರು.  ಅವರ ನಿರ್ಮಾಣಗಳು ಆಸ್ಟ್ರೇಲಿಯಾ, ಯುನೈಟೆಡ್ ಕಿಂಗ್‌ಡಮ್, ಭಾರತ, ನ್ಯೂಜಿಲೆಂಡ್ ಮತ್ತು ಥೈಲ್ಯಾಂಡ್‌ಗೆ ಪ್ರವಾಸ ಮಾಡಿದೆ. ಕಮಿಷನ್ ಫಾರ್ ದಿ ಫ್ಯೂಚರ್, ಏಷ್ಯಾಲಿಂಕ್ ಮತ್ತು ಮಲ್ಟಿಕಲ್ಚರಲ್ ಆರ್ಟ್ಸ್ ವಿಕ್ಟೋರಿಯಾದ ಬೆಂಬಲದೊಂದಿಗೆ, ಅವರು ಟ್ರೆಡಿಶನ್ಸ್ ಇನ್ ಟ್ರಾನ್ಸಿಶನ್ ಎಂಬ ವಿಶಿಷ್ಟವಾದ ಅಡ್ಡ-ಸಾಂಸ್ಕೃತಿಕ ಯೋಜನೆಯನ್ನು ಅಭಿವೃದ್ಧಿಪಡಿಸಿದರು, ಇದು ಸಿ‌ಯು‌ಬಿ ಮಾಲ್ಟ್‌ಹೌಸ್‌ನಲ್ಲಿ ಪ್ರದರ್ಶನಗಳ ಋತುವಿನಲ್ಲಿ ಕೊನೆಗೊಂಡಿತು.  ಅವರು ಜಪಾನ್, ಚೀನಾ ಮತ್ತು ಭಾರತದಿಂದ ಶಾಸ್ತ್ರೀಯ ಮತ್ತು ಸಮಕಾಲೀನ ನೃತ್ಯಗಳನ್ನು ಒಟ್ಟುಗೂಡಿಸುವ ಯೋಜನೆಯ ಕಲಾತ್ಮಕ ನಿರ್ದೇಶಕರಾಗಿದ್ದರು, ಆಸ್ಟ್ರೇಲಿಯಾದ ರಾಷ್ಟ್ರೀಯ ಸಾಂಸ್ಕೃತಿಕ ರಚನೆಗೆ ಆಸ್ಟ್ರೇಲಿಯಾದ ನಿವಾಸಿ ಕಲಾವಿದರ ಕೊಡುಗೆಗಳನ್ನು ಎತ್ತಿ ತೋರಿಸಿದರು. 

ಆಸ್ಟ್ರೇಲಿಯಾದಲ್ಲಿದ್ದಾಗ ತಾರಾ ಅವರು ಮೊನಾಶ್ ವಿಶ್ವವಿದ್ಯಾಲಯದಿಂದ ಫೆಲೋಶಿಪ್ ಪಡೆದರು ಮತ್ತು ನಂತರ ಮೊನಾಶ್ ಏಷ್ಯಾ ಇನ್ಸ್ಟಿಟ್ಯೂಟ್ನಲ್ಲಿ ಪ್ರದರ್ಶನ ಕಲೆಗಳ ನಿರ್ದೇಶಕರಾದರು. 

ತಾರಾ ಅವರು ವಿಕ್ಟೋರಿಯನ್ ಆರ್ಟ್ಸ್ ಸೆಂಟರ್‌ನಲ್ಲಿ ನಡೆದ ಆಸ್ಟ್ರೇಲಿಯನ್ ಫೆಸ್ಟಿವಲ್ ಆಫ್ ಜಪಾನ್ ಟು ವೆನಿಸ್ ಕಾರ್ಯಕ್ರಮದ ಭಾರತೀಯ ನೃತ್ಯ ಘಟಕದ ಕಲಾತ್ಮಕ ನಿರ್ದೇಶಕಿ ಮತ್ತು ಪ್ರಧಾನ ನರ್ತಕಿಯಾಗಿದ್ದರು.  ಅವರು ಮೊನಾಶ್ ವಿಶ್ವವಿದ್ಯಾಲಯದಲ್ಲಿ ಪದವಿಪೂರ್ವ ವಿದ್ಯಾರ್ಥಿಗಳಿಗಾಗಿ ಹೊಸ ನೃತ್ಯ ರೂಪಗಳು ಮತ್ತು ಹಳೆಯ ಸಂಸ್ಕೃತಿಗಳು ಎಂಬ ಕೋರ್ಸ್ ಅನ್ನು ಅಭಿವೃದ್ಧಿಪಡಿಸಿದರು, ಇದು ಆಸ್ಟ್ರೇಲಿಯಾದಲ್ಲಿ ಇದೇ ಮೊದಲನೆಯದು.  ಅಂತಹ ಕಾರ್ಯಕ್ರಮಗಳ ಮೂಲಕ ಅವರು ಶಾಸ್ತ್ರೀಯ ದಕ್ಷಿಣ ಏಷ್ಯಾದ ನೃತ್ಯವನ್ನು ಸಮಾಜಕ್ಕೆ ಪ್ರವೇಶಿಸುವಂತೆ ಮಾಡಿದರು. 

ತಾರಾ ಅವರ ನೃತ್ಯ ವನ್ನು ಮೆಲ್ಬೋರ್ನ್‌ನ ಇಮಿಗ್ರೇಷನ್ ಮ್ಯೂಸಿಯಂನಲ್ಲಿ ಪ್ರದರ್ಶಿಸಲಾಗಿದೆ, ಅವರು ಆಸ್ಟ್ರೇಲಿಯಾಕ್ಕೆ ವಲಸೆ ಬಂದವರಾಗಿ ಸಮಾಜಕ್ಕೆ ನೀಡಿದ ಕೊಡುಗೆಯನ್ನು ಗುರುತಿಸಿದ್ದಾರೆ.  ಅವರು ನೃತ್ಯಗಾರ್ತಿ, ನೃತ್ಯ ಸಂಯೋಜಕಿ, ಕಲಾ ನಿರ್ದೇಶಕಿ, ಶಿಕ್ಷಕಿ, ಸಂಶೋಧಕಿ ಮತ್ತು ಸಂವಹನಕಾರರಾಗಿ ಪ್ರಸಿದ್ಧರಾಗಿದ್ದಾರೆ.

ಗಮನಾರ್ಹ ಪ್ರದರ್ಶನಗಳು 
ಲೂಯಿಸ್ ಲೈಟ್‌ಫೂಟ್‌ನ ಜೀವನವನ್ನು ಆಧರಿಸಿದ ಟೆಂಪಲ್ ಡ್ರೀಮಿಂಗ್ ಎಂಬ ಶೀರ್ಷಿಕೆಯ ಅವರ ನೃತ್ಯ ವನ್ನು ಭಾರತ ಮತ್ತು ಆಸ್ಟ್ರೇಲಿಯಾ ಎರಡರಲ್ಲೂ ಅನೇಕ ಸ್ಥಳಗಳಲ್ಲಿ ಪ್ರದರ್ಶಿಸಲಾಯಿತು.   ತಾರಾ ಅವರು ಕಥಕ್ಕಳಿಯಲ್ಲಿ ಮೇರಿ ಮ್ಯಾಗ್ಡಲೀನ್ ಪಾತ್ರವನ್ನು ನಿರ್ವಹಿಸಿದ ಮೊದಲ ಪ್ರದರ್ಶಕಿ.

ಪ್ರಶಸ್ತಿಗಳು ಮತ್ತು ಗೌರವಗಳು 
೨೦೦೯  ರಲ್ಲಿ, ಅವರಿಗೆ ಮೆಡಲ್ ಆಫ್ ದಿ ಆರ್ಡರ್ ಆಫ್ ಆಸ್ಟ್ರೇಲಿಯಾ ನೀಡಲಾಯಿತು.  ವಿಕ್ಟೋರಿಯಾ ಮತ್ತು ದೇಶಕ್ಕೆ ಅವರು ನೀಡಿದ ಕೊಡುಗೆಗಾಗಿ ಮಹಿಳೆಯರ ಉದ್ಘಾಟನಾ ವಿಕ್ಟೋರಿಯನ್ ಆನರ್ ರೋಲ್‌ನಲ್ಲಿ ಅವರನ್ನು ಸೇರಿಸಲಾಗಿದೆ.  ಅವರು ವಿಕ್ಟೋರಿಯನ್ ಸರ್ಕಾರದಿಂದ ೨೦೦೬  ರಲ್ಲಿ ವಿಕ್ಟೋರಿಯನ್ ಸ್ವಯಂಸೇವಕ ಪ್ರಶಸ್ತಿ ಮತ್ತು ಎಥ್ನಿಕ್ ಆರ್ಟ್ಸ್ ಪ್ರಶಸ್ತಿ ಸೇರಿದಂತೆ ಅನೇಕ ಇತರ ಪ್ರಶಸ್ತಿಗಳನ್ನು ಪಡೆದಿದ್ದಾರೆ .

ಉಲ್ಲೇಖಗಳು 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ನೃತ್ಯ ಕಲಾವಿದರು